

# Event Details

- **Event Name**: 10. Ripplaager 2026 (10th Annual Hangout Estonia)
- **Event Start and End Date**: Wed, 19 Aug, 2026 at 05:00 pm – Sat, 22 Aug, 2026 at 01:00 pm (+03:00)
- **Event Description**: 10 aastat Ripplaagrit. 🍰🎁🥂


Allolev tekst on ka kuulatav siin: 
https://www.facebook.com/reel/1335360327946266


MIS VÄRK ON?
==========
Tegemist ei ole mingisuguse karmi ellujäämislaagriga ega ka teps mitte spordilaagriga. Tegemist on hoopis lihtsa mugavuslaagriga keset hunnitut loodust. Eelkõige molutamise ja laisklemise laagriga kui soovite.

Sarnaste huvidega inimesed kogunevad spontaanselt kord aastas Ripplaagris, et lihtsalt molutada, jagada muljeid ja kogemusi, visata nalja ja napsi ning veeta aega lõkke ääres, mõnusas seltskonnas.

Laager toimub vabas vormis, mis tähendab, et mingit eelnevalt planeeritud programmi ei ole. Seetõttu ei ole ka konkreetset korraldajat, õhtujuhti ega meelelahutajat. Siiski, kui soovid läbi viia mõnda õpituba, koolitust või organiseerida seltskonnamänge siis keegi kätt ette ei pane. Seega, sündmus kujuneb täpselt nii põnevaks ja lahedaks nagu sa selle ise teed.

Kohale võib tulla ka varem. Aktiivsemad logelejad on tõenäoliselt end sisse seadnud juba päev või paar enne sündmuses märgitud algust.


KUS TOIMUB?
==========
Laager toimub Järvamaal, Türi vallas, Rassi küla lähistel, looduskaunil Saarjõe kaldal RMK Metsavenna lõkkekohas: https://rmk.ee/looduses-liikumine/kuhu-minna/metsavenna-lokkekoht/ Lõkkekohas on olemas lahtine lõkkease grillrestiga, pingid lõkkeaseme ümber, katusealune koos laua ja pinkidega, laavu ja kuivkäimla. Koht on avar ning ruumi peaks kõigile jaguma.

🚗 Asukoht kaardil: https://maps.app.goo.gl/FYyuKBYMrC7tCo7GA

Lõkkekohast möödub Saarjõe õpperada: https://rmk.ee/looduses-liikumine/kuhu-minna/saarjoe-opperada-8-km/ (u. 8km). Kes laiselda ei taha võib seda rada avastama minna mille läbimiseks peaks varuma kuni 4 tundi. Pilte õpperajast saab vaadata siit: https://photos.app.goo.gl/nQE9n7WYC2JyWhmm9


KELLELE?
======
See laager on kõigile matkahuvilistele, rännuhimulistele, bushcrafti viljelejatele, kämpimise ja laagrielu nautijatele, looduses kondajatele, lillenuusutajatele ja muidu asjast huvitatuile kes soovivad mõneks ajaks eemalduda tüütust linnakärast ja pakku pugeda igapäeva rutiinist. Võtta aeg maha ja lihtsalt olla. Tähelepanu: "Oht" on leida uusi sõpru ja mõttekaaslasi! :)


PALJU MAKSAB?
===========
Mitte midagi ei maksa. Laager on kõigile täiesti tasuta. Võta kaasa sõber või sõbranna, hea tuju ja rõõmus meel ning tule Ripplaagrisse!


MIS MÕTTES RIPPUMA?
================
Kuigi sündmuse nimi on Ripplaager, mille peamine eesmärk on propageerida rippumise võlusid ning looduses viibimist siis rippvoodis/ripptelgis magamine või selle omamine ei ole kindlasti osalemise eeltingimuseks. Kõik huvilised on teretulnud. Muidugi, võib ka lihtsalt traditsiooniliselt telkida või kasvõi autos ööbida.


MILLINE VARUSTUS?
==============
Nagu keegi tark mees on kord öelnud: "Kõige parem varustus on see mis sul kaasas on". Seega, veendu, et sul on olemas varustus välitingimustes söögi tegemiseks, magamiseks, saunas käimiseks, suplemiseks ja muidu mugavalt äraolemiseks. Kämpingutool ja laud on soovituslikud. 

Kuna ilmaolud võivad olla heitlikud siis mõni suurem koormakate/tarp + nööri selle paigaldamiseks ei teeks paha, juhul kui peaks vihmale kippuma. Loomulikult ka ilmastikule vastav riietus.  Kui sul tekib küsimusi, siis sündmuse arutelu nurgas on hea neid küsimusi küsida.


TOITLUSTUS
=========
Toitlustamine toimub selliselt, et mida ise raatsid kaasa võtta või teistega jagada. Sama kehtib ka kesvamärjukese ja muu joogipoolise kohta. Joogivesi peab samuti endal kaasas olema. Tarbevett saab jõest (mis kõlbab peale keetmist või filteerimist ka joomiseks).


KAS KAUBELDA SAAB?
===============
Kaubelda saab, kui sul on millega kaubelda. Kui sul on üle või vedeleb kasutult matka/kämpingu/bushcrafti varustust mida tahad müüa või vahetada siis võta need laagrisse kaasa. Pane asjad katsumiseks ja proovimiseks välja, kellelgi teisel võib neid asju vaja minna.


SAUNA SAAB?
==========
Ilmselt pannakse püsti ka telksaun kus saab kered mõnusalt kuumaks kütta ja siis, aurujutt taga, jõkke karata. Saunatarbed kaasa (rätik, plätud). Võimalusel võtke ühes mõni kott kaminapuid või puitbriketti! Saadaval hästivarustatud puuriitades, ehituspoodides ja tanklates.


PARKIMINE
========
Mootorsõidukid palun parkida ettenähtud parklasse või metsatee äärde. Suvaliselt metsa alla ära autoga roni!


MIDA VEEL?
========
● Kui sul tekib küsimusi või ettepanekuid siis sündmuse arutelu nurgas on selleks parim koht.

● Kui jääd öösel pikemalt lõkke äärde jaurama siis palun arvesta ka nendega kes tahavad magada. Võta natuke vaiksemalt! Samuti üle laagri tümaka laskmist ei peeta heaks tooniks. Selle jaoks on kindlasti kuskil mõned teised üritused.

● Alaealistel on sündmusel lubatud viibida ainult täiskasvanud saatjaga!

● Igaüks vastutab enda heaolu ja turvalisuse eest ise! Alaealiste eest vastutab nende saatja.

● Kui keegi soovib läbi viia mõnda õpituba või korraldada seltskonnamänge, siis võib seda teha.

● Nagu juba mainitud, siis võimalusel palun võtke sauna tarbeks ühes mõni kott kaminapuid või puitbriketti. Saadaval hästivarustatud puuriitades, ehituspoodides ja tanklates.

♻ NB! Prügimajandus toimub selliselt, et igaüks võtab lahkudes oma prügi ise kaasa! Jõudsid asjad metsa tuua, jõuad ka ära viia. Jälgi, et laagripaik jääks sinust maha puhtamana kui tulles!

☢ Pabereid ega muid tõendeid ei nõuta. Ainus mida nõutakse on hea tuju ja rõõmus meel. 𝗞𝘂𝗶 𝘁𝘂𝗻𝗻𝗲𝗱, 𝗲𝘁 𝗼𝗹𝗲𝗱 𝗵𝗮𝗶𝗴𝗲 𝘀𝗶𝗶𝘀 𝗿𝗮𝘃𝗶 𝗲𝗻𝗱 𝗿𝗮𝗵𝘂𝗹𝗶𝗸𝘂𝗹𝘁 𝗸𝗼𝗱𝘂𝘀, sarnaseid üritusi tuleb veel. Keegi ei taha hiljem ebameeldivaid üllatusi endale ega teistele.


Niisiis, Ripplaagris näeme! :)


-----


𝗥𝗠𝗞 𝗺𝗲𝘁𝘀𝗮𝘃𝗲𝗻𝗻𝗮 𝗹𝗼̃𝗸𝗸𝗲𝗸𝗼𝗵𝘁: 
https://maps.app.goo.gl/FYyuKBYMrC7tCo7GA

𝗣𝗶𝗹𝘁𝗲 𝗺𝗼̈𝗼̈𝗱𝘂𝗻𝘂𝗱 𝘂̈𝗿𝗶𝘁𝘂𝘀𝘁𝗲𝘀𝘁:
Ripplaager 2025: https://photos.app.goo.gl/v4oh7WEcqwWkTq6s5
Ripplaager 2024: https://photos.app.goo.gl/KpqgJmoDZnMhwWMd9
Ripplaager 2023: https://photos.app.goo.gl/XgfdY2FC1CJC32WQ8
Ripplaager 2022: https://photos.app.goo.gl/YmiWzdmtPpuToNJT6
Ripplaager 2021: https://photos.app.goo.gl/F2URRbR86EiKasJU6
Ripplaager 2020: https://photos.app.goo.gl/52Web6aJ7uUH3nHC7
Ripplaager 2019: https://photos.app.goo.gl/yNt1o2GGWh6i1FZ6A
Ripplaager 2018: https://photos.app.goo.gl/PFTJ3uocSYhFoiMx6
Ripplaager 2017: https://photos.app.goo.gl/fUTsQBfzPGzdWxsT8

𝗦𝗮𝗮𝗿𝗷𝗼̃𝗲 𝗺𝗮𝘁𝗸𝗮𝗿𝗮𝗱𝗮: https://rmk.ee/looduses-liikumine/kuhu-minna/saarjoe-opperada-8-km/

𝗣𝗶𝗹𝘁𝗲 𝗺𝗮𝘁𝗸𝗮𝗿𝗮𝗷𝗮𝗹𝘁: https://photos.app.goo.gl/nQE9n7WYC2JyWhmm9


----

Traditional Hammock campout Estonia for all the hammock campers and patrons. The event is in a free form where people exchange ideas, practices and spend time in good company. If you want to make a workshop, tell us, and let's make it happen.
- **Event URL**: https://allevents.in/viljandi/10-ripplaager-2026-10th-annual-hangout-estonia/200029018072139
- **Event Categories**: workshops
- **Interested Audience**: 
  - total_interested_count: 135

## Ticket Details

- **Ticket URL**: http://facebook.com/200029018072139?utm_source=AllEvents.in&utm_medium=event-discovery-platform&utm_campaign=viljandi-events

## Event venue details

- **city**: Viljandi
- **state**: VD
- **country**: Estonia
- **location**: RMK Metsavenna Lõkkekoht
- **lat**: 58.640018636342
- **long**: 25.368054587092
- **full address**: RMK Metsavenna Lõkkekoht, Pillisoo, Rassi küla, Türi, 72007 Järva Maakond, Eesti, Viljandi, Estonia

## Event Organizer details

- **affiliate_id**: 2
- **organizer**: Ripptelk (https://allevents.in/org/ripptelk/19597040)

## Event gallery

- **Alt text**: banner
  - **Image URL**: https://cdn-az.allevents.in/events1/banners/da960a29df8fa9e3fddab7ce8198beed03ab1bcb2c00323f80cfb3973e870d81-rimg-w1200-h628-dc61605e-gmir?v=1774537759
- **Alt text**: thumbnail
  - **Image URL**: https://cdn-az.allevents.in/events1/banners/e19e9950dfad7059fe1503e39d5bd34afce4212ed3229bba6452a900c8e239a1-rimg-w300-h300-dc31302d-gmir?v=1774537759

## FAQs

- **Q**: When is the event happening?
  - **A:** Wed, 19 Aug, 2026 at 05:00 pm (+03:00)
- **Q**: Where is the event happening?
  - **A:** RMK Metsavenna Lõkkekoht, Pillisoo, Rassi küla, Türi, 72007 Järva Maakond, Eesti, Viljandi, Estonia
- **Q**: Who is organizing the event?
  - **A:** Ripptelk
- **Q**: What type of event is this?
  - **A:** workshops
- **Q**: Where can I find ticket details about 10. Ripplaager 2026 (10th Annual Hangout Estonia) ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "10. Ripplaager 2026 (10th Annual Hangout Estonia)",
        "image": "https://cdn-az.allevents.in/events1/banners/da960a29df8fa9e3fddab7ce8198beed03ab1bcb2c00323f80cfb3973e870d81-rimg-w1200-h628-dc61605e-gmir?v=1774537759",
        "startDate": "2026-08-19T17:00:00+03:00",
        "endDate": "2026-08-22T13:00:00+03:00",
        "url": "https://allevents.in/viljandi/10-ripplaager-2026-10th-annual-hangout-estonia/200029018072139",
        "eventStatus": "https://schema.org/EventScheduled",
        "location": {
            "@type": "Place",
            "name": "RMK Metsavenna Lõkkekoht",
            "address": {
                "@type": "PostalAddress",
                "streetAddress": "Pillisoo, Rassi küla, Türi, 72007 Järva Maakond, Eesti",
                "addressLocality": "Viljandi",
                "addressRegion": "VD",
                "addressCountry": "EE"
            },
            "geo": {
                "@type": "GeoCoordinates",
                "latitude": "58.640018636342",
                "longitude": "25.368054587092"
            }
        },
        "eventAttendanceMode": "https://schema.org/OfflineEventAttendanceMode",
        "description": "10 aastat Ripplaagrit. 🍰🎁🥂\n\n\nAllolev tekst on ka kuulatav siin: \nhttps://www.facebook.com/reel/1335360327946266\n\n\nMIS VÄRK ON?\n==========\nTegemist ei ole mingisuguse karmi ellujäämislaagriga ega ka teps mitte spordilaagriga. Tegemist on hoopis lihtsa mugavuslaagriga keset hunnitut loodust. Eelkõige",
        "organizer": [
            {
                "@type": "Organization",
                "name": "Ripptelk",
                "url": "https://allevents.in/org/ripptelk/19597040"
            }
        ]
    }
]
```